Document ID: 31994R2427

ΚΑΝΟΝΙΣΜΟΣ (ΕΚ) αριθ. 2427/94 ΤΗΣ ΕΠΙΤΡΟΠΗΣ της 6ης Οκτωβρίου 1994 για την τροποποίηση του κανονισμού (ΕΟΚ) αριθ. 1728/92 για τις λεπτομέρειες εφαρμογής του ειδικού καθεστώτος για τον εφοδιασμό σε προϊόντα σιτηρών των Καναρίων Νήσων και για τον καθορισμό του προβλεπομένου ισοζυγίου εφοδιασμού
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 για ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΟΚ) αριθ. 1974/93 της Επιτροπής (2), και ιδίως το άρθρο 3 παράγραφος 4,
Εκτιμώντας:
ότι, σε εφαρμογή των διατάξεων του άρθρου 2 του κανονισμού (ΕΟΚ) αριθ. 1601/92, ο κανονισμός (ΕΟΚ) αριθ. 1728/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1740/94 (4), έχει καθορίσει αναμένοντας συμπληρωματικές πληροφορίες που θα αποστείλουν οι αρμόδιες αρχές και, προκειμένου να εξασφαλισθεί η συνέχεια του ειδικού καθεστώτος εφοδιασμού, το προβλεπόμενο ισοζύγιο εφοδιασμού σε προϊόντα σιτηρών για τις Καναρίους Νήσους, για περίοδο που περιορίζεται στους μήνες Ιούλιο, Αύγουστο και Σεπτέμβριο 1994, με βάση τις ποσότητες που είχαν καθορισθεί για την περίοδο 1993/94 7 ότι, για τους ίδιους λόγους, πρέπει να θεσπισθεί το ισοζύγιο που προβλέπεται στο άρθρο 2 του κανονισμού (ΕΟΚ) αριθ. 1601/92 για τους μήνες Οκτώβριο και Νοέμβριο 1994 με βάση τις ποσότητες που είχαν καθορισθεί για την περίοδο 1993/94 7 ότι πρέπει, συνεπώς, να τροποποιηθεί το παράρτημα του κανονισμού (ΕΟΚ) αριθ. 1728/92 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΟΚ) αριθ. 1728/92 αντικαθίσταται από το παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Οκτωβρίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 6 Οκτωβρίου 1994.

Labels: 3
17
18